શહેર ભાજપમાં પૂર્ણેશ મોદીનું જૂથ, નીતિન ભજીયાવાલા-દર્શના જરદોષનું જૂથ, નાનુ વાનાણીના જૂથે હાથ મેળવીને પાલિકામાં મુખ્ય પદની વહેંચણી કરી લીધી હોવાનું પણ કહેવાય છે. નાનુ વાનાણી જૂથના જગદીશ પટેલને મેયરપદ, શહેર ભાજપના મહામંત્રી અને હાલમાં સુપર પ્રમુખની ભૂમિકામાં એવા મદનસિંહ અટોદરિયાના પત્ની કલ્પના અટોદરિયાને ડેપ્યુટી મેયરપદ, પૂર્ણેશ મોદીના જૂથના નિરવ શાહને સ્થાયી સમિતિ અધ્યક્ષ પદ આપવું તેવી સમજૂતિ થઈ છે, તેવું કહેવાય છે. જોકે, શહેર ભાજપના વર્તુળો ઉમેરે છે કે, આ આખી સમજૂતિમાં સી.આર.પાટીલ જૂથને ઇરાદાપૂર્વક બાકાત રખાયું છે. તેમને શાસકપક્ષના નેતાનું પદ પકડાવી દેવાની આ ત્રણેય જૂથની ગણતરી છે.